Թե ով է իրականացնելու Շուշիի ջրամաքրման կայանի և օրվա կարգավորիչ ջրամբարների շինարարությունը, առայժմ հայտնի չէ. պարզ կլինի Քաղաքաշինության նախարարության համապատասխան մրցույթից հետո։ Պարզ է այն, որ շինարարությունն իրականացվելու է պետական միջոցներով և արդեն 2019 թվականին քաղաքի բնակչությանը կմատակարարվի խմելու մաքուր ջուր։ Իսկ ֆիլտրված ջուրը նախկին ամբարում հավաքելը նպատակային չէ, որովհետև վերջինս մաքրման խիստ կարիք ունի։ Արմեն Բաբայանը համոզված է, որ երկու հատ հազար տոննա ծավալով նոր ջրամբարը քաղաքի համար բավական է. ՙՋրամբարների ծավալը նրա համար չէ, որ մի քանի ամիս ջուր պահենք, այլև կայունացման՝ ջուրը լցվի այստեղ, ապա մատակարարվի բնակչությանը։ Ջրի մակարդակն այստեղ ընթացքում կտատանվի։ Իսկ եթե ուզում եք իմանալ տարողության մասին, այն կբավարարի քաղաքին ընդամենը երկու օր, բայց մենք անընդհատ ջուր ենք ստանում՚։